*Előterjesztés száma:7/2015.(IX.29.)*

E L Ő T E R J E S Z T É S

**Piliscsév Község Önkormányzat Képviselő-testületének**

**2015. szeptember 29-én tartandó testületi ülésnek 7. napirendi pontjához**

 **Tisztelt Képviselő-testület!**

Az óvodavezetői állás betöltésére már 2014. évben, és a Képviselő Testület 68/2014. (VIII.26.) számú határozatának megfelelően ez évben is kiírtuk pályázatunkat az Aranykapu Egységes Óvoda-bölcsőde intézményvezetői munkakörének betöltésére.

A kiírásra nem érkezett be pályázat, ezért az intézmény Szervezeti és Működési Szabályzata alapján az óvodavezetői feladatot a legidősebb óvónő látja el..

Fentiek alapján Vogyeraczki Mária lett megbízva a feladat ellátásával, határozott időre, 2016. augusztus 31-ig.

A Közalkalmazottak jogállásáról szóló 1992. évi XXXIII. törvény 20/A §-a alapján pályázat kiírása kötelező, mindamellett, hogy a feladatellátás megbízás alapján 2016. augusztus 31-ig biztosított.

**Határozati javaslat a Képviselő Testület 2015. szeptember 29-i ülésének 7.napirendi pontjához**

**Piliscsév Község Önkormányzat**

**Képviselő-testületének …./2015.(IX.29.) határozata**

**Az óvodavezetői pályázat kiírásáról**

Piliscsév Község Önkormányzatának Képviselő-testülete

1) Az alábbi szöveggel ismételten óvodavezetői pályázatot ír ki:

***Piliscsév Község Önkormányzata***

***a "Közalkalmazottak jogállásáról szóló" 1992. évi XXXIII. törvény 20/A. § alapján pályázatot hirdet* a Piliscsévi Aranykapu Egységes Óvoda-bölcsőde**

**Többcélú intézmény  intézményvezető (magasabb vezető)** munkakör betöltésére.

**A közalkalmazotti jogviszony időtartama:**

határozatlan idejű közalkalmazotti jogviszony

**Foglalkoztatás jellege:**

Teljes munkaidő

**A vezetői megbízás időtartama:**

A vezetői megbízás határozott időre, 2016. szeptember 1. napjától 2021. július 1. napjáig szól.

**A munkavégzés helye:** Komárom–Esztergom Megye 2519 Piliscsév, Jubileum tér 1.

**A munkakörbe tartozó, illetve a vezetői megbízással járó lényeges feladatok:**

Az intézmény tevékenységi körébe tartozó feladatok vezetői irányítása, különös tekintettel: a közalkalmazottak jogállásáról szóló 1992. évi XXXIII.törvényben, a Nemzeti köznevelésről szóló 2011. évi CXC. törvényben, a 138/1992.(X.8.) Korm. rendeletben, a 20/2012.(VIII.31.) EMMI rendeletben, a ***326/2013.(VIII.30.) Kormányrendelet a pedagógusok előmeneteli rendszeréről***, a Gyermekek védelméről és a gyámügyi igazgatásról szóló,1997.évi XXXI. törvény 42. §- ában meghatározott gyermekjóléti alapellátás, valamint az államháztartásról szóló törvényben és annak végrehajtási rendeletében foglaltakra.

Az intézményvezető ellátja az intézmény alapító okiratában meghatározott széles körű szakmai, pedagógiai, gyermeknevelői munka irányítását. Felel a pedagógiai - gondozási munkáért, az intézmény szakszerű működéséért, a gyermekvédelmi feladatok megszervezéséért és ellátásáért, a nevelő és oktató munka egészséges és biztonságos feltételeinek megteremtéséért. Vezeti a nevelőtestületet, ellenőrzi és irányítja a nevelő és oktató munkát, a rendelkezésre álló költségvetés alapján biztosítja a nevelési-oktatási intézmény működéséhez szükséges személyi és tárgyi feltételeket, Költségvetési szerv vezetőjeként felel az intézmény tevékenységeinek

jogszabályban, költségvetésben foglaltaknak megfelelő ellátásáért, az intézmény gazdaságos és hatékony működéséért és gazdálkodásáért, valamint belső kontrollrendszeréért. Kapcsolatot tart a helyi önkormányzattal, szlovák önkormányzattal, iskolával, az illetékes Pedagógiai szakszolgálattal.

**Illetmény és juttatások:**

Az illetmény megállapítására és a juttatásokra a "Közalkalmazottak jogállásáról szóló" 1992. évi XXXIII. törvény, valamint a(z) nemzeti köznevelésről szóló 2011. évi CXC. törvény és a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról szóló 326/2013. (VIII. 30.) Korm. rendelet rendelkezései az irányadók.

 **Pályázati feltételek:**

* Főiskola, óvodapedagógus végzettség és szakképzettség,
* Legalább öt év pedagógus-munkakörben szerzett szakmai gyakorlat. - Legalább 3-5 év szakmai tapasztalat,
* Pedagógus-szakvizsga keretében szerzett intézményvezetői, közoktatás vezetői szakképzettség, illetve szakvizsgázott pedagógus 2 éven belül, önköltségen vállalja a szakképzettsége megszerzését,
* Rendelkezik a bölcsődei gondozói, bölcsődei szakgondozói munkakör betöltéséhez szükséges, külön jogszabály szerinti szakképzettséggel. vagy legalább hatvan órás felkészítésben elsajátította a három évnél fiatalabb gyermekek gondozásához szükséges alapismereteket
* A munkakör ellátásához szükséges számítástechnikai programok ismerete, illetőleg biztos felhasználói ismeret.
* Vagyonnyilatkozat tételi eljárás lefolytatása,
* Az intézményben pedagógus-munkakörben fennálló, határozatlan időre, teljes munkaidőre szóló alkalmazás, vagy a megbízással egyidejűleg ilyen alkalmazás.
* Magyar állampolgár, vagy külön jogszabály szerint a szabad mozgás és tartózkodás jogával rendelkező, illetve bevándorolt vagy letelepedett személy, büntetlen előélet, cselekvőképesség, ne álljon a foglalkozás gyakorlásától eltiltás hatálya alatt, vagyonnyilatkozat-tétel vállalása.

**A pályázat elbírálásánál előnyt jelent:**

* Szlovák nemzetiségi főiskolai óvodapedagógusi végzettség
* középfokú szlovák nyelvvizsga
* a szlovák nyelv ismerete
* oktatási intézményben szerzett vezetői gyakorlat

**A pályázat részeként benyújtandó iratok, igazolások:**

* Részletes életutat bemutató szakmai önéletrajz, az eddigi munkahelyek, munkakörök feltüntetésével, a szakmai munka részletes ismertetésével;
* Iskolai végzettséget, szakképzettséget és egyéb végzettséget igazoló iratok másolata;
* A megpályázott intézmény vezetésére vonatkozó legalább 5 éves program, az **intézmény tevékenységét előzetesen megismert, szakmai helyzetelemzésre épülő fejlesztési elképzelések;**
* 90 napnál nem régebbi keltezésű hatósági erkölcsi bizonyítvány, mely igazolja a büntetlen előéletet, valamint azt, hogy a pályázó nem áll a közalkalmazotti jogviszony létesítéséhez szükséges foglalkozás gyakorlásától való eltiltás hatálya alatt;
* Nyilatkozat, amelyben a pályázó vállalja az intézményvezetővé történő megbízása esetén a vagyonnyilatkozat-tételi kötelezettséget;
* Nyilatkozat, amelyben a pályázó hozzájárul a pályázati anyagában foglalt személyes adatainak a pályázati eljárással összefüggésben szükséges kezeléséhez.
* Orvosi igazolás, amellyel a pályázó a magasabb vezetői beosztás ellátására alkalmas egészségügyi állapotát igazolja.

**A munkakör betölthetőségének időpontja:**

A munkakör legkorábban 2016. szeptember 1. napjától tölthető be.

**A pályázat benyújtásának határideje:** 2016.június 15.

A pályázati kiírással kapcsolatosan további információt **Baumstark Tiborné** **jegyző** nyújt a 06-30/478-1037 számú telefonszámon.

**A pályázatok benyújtásának módja:**

         Postai úton, a pályázatnak 3 példányban való - a Piliscsév Község Önkormányzata címére történő megküldésével (2519 Piliscsév, Hősök tere 9.). Kérjük a borítékon feltüntetni a pályázati adatbázisban szereplő azonosító számot, valamint a munkakör megnevezését: intézményvezető

**A pályázat elbírálásának módja, rendje:**

A pályázati anyagok véleményezését követően a képviselő-testület a kiírásnak megfelelő pályázók személyes meghallgatását követően hozza meg döntését.

**A pályázat elbírálásának határideje:** 2016.augusztus 30.

**A pályázati kiírás további közzétételének helye, ideje:**

* közigállás.hu – 2015. október 15.
* Piliscsév Község honlapja:  www.piliscsev.hu – 2015. október 15.
* Önkormányzati hirdetőtábla – 2015.október 15.
* Csévi Kisbíró

 Az Önkormányzat fenntartja a jogot, hogy a pályázati eljárást eredménytelennek nyilvánítsa. Kinevezéskor 3 hónap próbaidő kerül kikötésre.

**A KÖZIGÁLLÁS publikálási időpontja:** 2015.október 15.

Határidő: azonnal, illetve a határozatban megjelölt

Felelős: Kosztkáné Rokolya Bernadett polgármester

 Baumstark Tiborné sk.

 jegyző